PAGE  

[image: image1.jpg]


Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: 9016-8/2013
Előterjesztést készítette: Seprősné Cseri Ágota irodavezető
Előterjesztés elkészítésének időpontja: 2013. november 11.
Előterjesztést véleményezi: PTÜB
Döntés módja: nyílt szavazás, egyszerű szótöbbség 

Mellékletek: beszámoló (ET-hez csatolva) + beszámoló táblák (excelben)
E L Ő T E R J E S Z T É S

Sülysáp Város Önkormányzata Képviselő-testületének

2013. november 21-én tartandó munkaterv szerinti ülésére

5. napirendhez

Tárgy: 2013. évi háromnegyed éves költségvetési beszámoló megtárgyalása
Tisztelt Képviselő-testület!
Az államháztartásról szóló 2011. évi CXCV. törvény (Áht.) 87. § (1) bekezdése szerint a polgármester a helyi önkormányzat gazdálkodásának első félévi helyzetéről, illetőleg háromnegyed éves helyzetéről írásban tájékoztatja a képviselő-testületet. A tájékoztatás tartalmazza a helyi önkormányzat költségvetési rendeletében megjelenő előirányzatok és a költségvetési egyenleg alakulását.
Mindezek alapján a beszámolót szíves elfogadásra előterjesztem.

…/2013. (XI. 21.) ÖKT határozati javaslat

Sülysáp Város Önkormányzatának Képviselő-testülete az Önkormányzat költségvetésének 2013. háromnegyed éves végrehajtására vonatkozó – az államháztartásról szóló 2011. évi CXCV. törvény 87. § (1) bekezdése szerint előterjesztett – beszámolót elfogadja.

Határidő: azonnal

Felelős: polgármester

Sülysáp, 2013. november 14.

Horinka László s.k.


polgármester

Láttam! 
Sülysáp, 2013. november 14.
Tóth Krisztina s.k.

jegyző
SÜLYSÁP VÁROS ÖNKORMÁNYZATA
2013. ÉVI HÁROMNEGYED ÉVES 
KÖLTSÉGVETÉSI BESZÁMOLÓJA
Sülysáp Város Önkormányzatának Képviselő-testülete az Alaptörvény 32. cikk (1) bekezdésének a) és f) pontjával, valamint az államháztartásról szóló 2011. évi CXCV. törvény (továbbiakban: Áht.) 23. § (1) bekezdésével kapott felhatalmazással és feladatkörében eljárva az 1/2013. (II. 15.) önkormányzati rendeletében az önkormányzat 2013. évi kiadási és bevételi főösszeget 984.855 ezer forintban állapította meg. A rendeletben elfogadott főösszeg magában foglalja az önállóan működő intézmények költségvetését is. 

A központi költségvetéstől kapott pótelőirányzatokkal növelt módosított bevételi és kiadási főösszeg 1.038.610 ezer Ft.
Jelentősebb változást a pótelőirányzatok hoztak, melyek összege 24.515 e Ft. Ez mint kormányzati hatáskörben adott költségvetési támogatás jelenik meg az Önkormányzatnál. A szerkezet átalakítási tartalékból 4.872 e Ft-ot kaptunk, gyermekjóléti feladatokra 8.501 e Ft-ot, míg a helyi közlekedés támogatására 447 e Ft volt a támogatás. 

Ezek a pótelőirányzatok nem a jogszabályok által szabályozott havi igénylések alapján kerültek megállapításra, hanem bizonyos fajta pályázati rendszer alapján. A tényleges felhasználásról elszámolási kötelezettséggel tartozik az Önkormányzat, melyet az éves beszámolóval együtt kell benyújtani. 
A Képviselő-testület 71/2013. (V. 23.) ÖKT határozata alapján a központi óvoda bővítési munkáival egyidejűleg megvalósított pótmunkák (tetőhéjazat cseréje, nyílászárók cseréje stb.) költségével, azaz 8.195 e Ft-tal csökkent a tartalék, illetve megemelésre került az ingatlan beruházási előirányzat.

Az Önkormányzat irányítása alá 1 önállóan működő és gazdálkodó és 6 önállóan működő költségvetési szerv tartozik, melyek önálló költségvetési beszámolót nyújtanak be. Az állami normatíva igénylésére és elszámolására az Önkormányzat jogosult, az intézmények működési támogatás címén kapják meg a normatívát. A benyújtott 8 db pénzforgalmi költségvetési beszámolót a 2-9. melléklet tartalmazza, ahol látható, hogy időarányosan egy intézménynél sem volt túllépés. Az Önkormányzat tevékenységenkénti kiadásait és bevételeit (szakfeladatonként) a 9M melléklet tartalmazza. A pótelőirányzatokat a 10M melléklet tartalmazza jogcímenként.
Ahhoz, hogy összességében láthatók legyenek az Önkormányzat bevételei, és kiadásai a 1M-összesítés megnevezésű táblázat tartalmazza mind a 8 beszámoló adatát, bevételi és kiadási jogcímenként.

Önkormányzati szinten a kiadási oldalon 62,7 %, a bevételi oldalon 58,0 % volt a teljesítés, ami azt mutatja, hogy takarékos gazdálkodás folyik, bár vannak olyan tervezett kiadások, melyek elszámolása ezután történik. A bevételek alakulását pedig az uniós források lehívása befolyásolja, elszámolásuk a negyedik negyedévben történik. 
Egyes kiemelt költségvetési területekről az alábbiakban adunk tájékoztatást:

KIADÁSOK

Beruházások, tárgyi eszköz beszerzések:

A beruházások összértéke 34.238 e Ft, melyben a folyamatban lévő óvodabővítés, a piactéren kialakított mobil illemhely, a kastélykert fejlesztése, a partfal stabilizáció, az 1956-os emlékmű, illetve informatikai eszközök beszerzése szerepel. A részesedések vásárlása az ELMIB részvényt foglalja magában.
Támogatások, pénzeszköz átadások:

Itt történik az intézmények finanszírozásának elszámolása, valamint a civil szervezetek – külön rendeletben maghatározott – támogatása, ahol az átutalt összeg 8.377 e Ft, a helyi közlekedés támogatása 6.300 e Ft összegben, illetve a Faluszolga Kft. működésének támogatása, ahol az átadott pénzeszköz 31.100 e Ft.

Bérek és járulékok:
Az eredeti előirányzat minden intézménynél megemelésre került a bérkompenzáció összegével, időarányosan túllépés nincs.  Az Önkormányzatnál a közfoglalkoztatással kapcsolatos utólagos elszámolás, a részmunkaidőben foglalkoztatottak miatt van túllépés.

Dologi és folyó kiadások:
Az egyes kiadási sorok túllépést mutatnak ugyan, de összességében elmondható, hogy a felhasználások időarányosak. 
Szociálpolitikai ellátások:
Az egyes ellátási sorok túllépésének indoka, hogy csak a kifizetést követően lehet megigényelni a központi költségvetésből a támogatást, így ezekkel a kifizetésekkel a következő időszakban kerülnek majd megemelésre az előirányzatok. A gyermekétkeztetésnél a ténylegesen igénybevett étkezések leszámlázása a negyedévet követően történt, ezért alacsony a teljesülés.
BEVÉTELEK

Az intézményi bevételek időarányosan a tervezettnél jobban alakultak. Az Önkormányzat sajátos bevételei (adók) időarányosan teljesültek. A támogatás értékű bevételeknél az igen alacsony teljesülés indoka a források későbbi lehívása.

A 2013. évi háromnegyed éves költségvetési beszámoló bevételeit és kiadásait a csatolt táblázatok tartalmazzák intézményenként az alábbiak szerint:
1. Sülysáp Város Önkormányzatának összesített beszámolója

2. Sülysáp Város Önkormányzata

3. Polgármesteri Hivatal

4. Wass Albert Művelődési Központ és Könyvtár

5. Csicsergő Napköziotthonos óvoda

6. Gólyahír bölcsőde

7. Gondozási Központ

8. Központi Konyha

9. Sülysáp Székhelyű Közös Fenntartású Családsegítő és Gyermekjóléti Szolgálat

10. Sülysáp Város Önkormányzatának szakfeladatonkénti bevételei és kiadásai

11. Pótelőirányzatok

Sülysáp, 2013. november 11.

Seprősné Cseri Ágota s.k.

adó- és pénzügyi irodavezető

